**Volikogu koosoleku protokoll**

**15.05.2019**

Algus: 15.00

Lõpp: 17.10

Asukoht: Tööandjate maja, Kiriku 6

Juhataja: Kai Realo

Protokollija: Jaanika Tutt

Osalejate nimekiri ( lisa 1)

Volikogu esinaine Kai Realo tervitab volikogu ning juhatab koosoleku sisse.

1. Tööandjate Keskliidu uue juhataja Arto Aas’a tutvustus.

Arto Aas tutvustab ennast ja annab lühiülevaate oma haridusteest ning töökogemustest.

Samuti tutvustab oma praeguseks hetkeks selgunud prioriteetsemaid eesmärke Tööandjate tegevjuhina.

1. Tööandjate Keskliidu esindamine erinevates organisatsioonides. Vajalikud muudatused seoses uue juhataja ametissemääramisega.

Toomas Tamsar annab ülevaate keskliidu esindamistest erinevates organisatsioonides ja juhtorganites.

Toomas Tamsar teeb ettepaneku kutsuda volikogu otsusega Eesti Haigekassa, Töötukassa ja SA Kutsekoja nõukogust teda tagasi ning nimetada uueks esindajaks Arto Aas. Volikogu on ühehäälselt ettepaneku poolt.

Volikogu otsustab, et kõik ülejäänud esindamised jäävad tegevjuht Arto Aas’a otsustada.

1. Tööandjate kommunikatsioonistrateegia värskendatud versiooni tutvustus ja arutelu.

Kai Realo juhatab teema sisse ning selgitab, miks on kommunikatsioonistrateegia värskendamine hetkel vajalik. Gea Otsa annab ülevaate hetkeolukorrast, tutvustab eelmise aasta maineuuringut. Tööandjate Keskliit on otsustanud jätkata tasakaalukat, usaldusväärset ja konstruktiivset joont. Volikogu liikmed toetavad strateegiat ning jagavad tunnustavaid sõnu senise hoiaku suhtes.

Samuti tuvustab Gea Otsa peamisi väljakutseid aastaks 2019 ning teavitab volikogu, et lähitulevikus on plaan Tööandjate kõneisikuteks paluda ka volikogu liikmeid.

1. Tööandjate Keskliidu majandusaasta aruanne 2018/2019.

Toomas Tamsar ning auditikomitee esimees Ago Soomre annavad ülevaate majandusaasta aruandest.

1. Ülevaade kohtumisest sotsiaalminister Tanel Kiik’iga.

Toomas Tamsar annab ülevaate ning põhilistest jutupunktidest (tööjõupuudus, töösuhete paindlikkus, sh valveaja teema, tervishoiu rahastamine) uue sotsiaalministri Tanel Kiik’iga. Kohtumisel arutleti veel kolmepoolsete kohtumiste jätkamise, töötuskindlustusmakse suuruse küsimust ning esimeste haiguspäevade hüvitise viimist Töötukassa alla.

1. Teadus-arendustegevusest Eestis ja selle lähitulevikust. Sissejuhatus prof. Jaak Aaviksoo, külalisettekanne MKM asekantsler Viljar Lubi.

Professor Jaak Aaviksoo tutvustab TAI strateegia eesmärke aastateks 2021-2035. Kõik teadusarenduse eesmärgid jäävad tõenäoliselt täitmata arengukavas aastani 2020. Asekantsler Viljar Lubi lisab mõned põhjendused, miks on innovatsioon jäänud tahaplaanile. Asekantsler kutsub volikogu liikmeid/tööandjaid üles lööma kaasa TAI teemalistes aruteludes. Toimub arutelu tuues näiteid praktilisest elust ning senisest praktikast. Tehti ettepanek edaspidi volikogus arutada innovatsiooni ja teadusarengu teemadel.

1. Muud küsimused.

Kai Realo tänab volikogu nimel Toomas Tamsar’t antud panuse ja energia eest.

Kai Realo tänab volikogu liikmeid. Koosolek on lõppenud.

*[allkirjastatud digitaalselt] [allkirjastatud digitaalselt]*

Kai Realo Jaanika Tutt

Juhataja Protokollija